Id-Deċiżjoni tal-Kummissjoni
ta’ l-25 ta’ Novembru 1996
li temenda d-Deċiżjoni 93/436/KEE li tistabbilixxi l-kondizzjonijiet speċifiċi għall-importazzjoni tal-prodotti tas-sajd u ta’ l-akwakultura li joriġinaw fiċ-Ċili
(Test b’rilevanza għaż-ŻEE)
(96/674/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/493/KEE tat-22 ta’ Lulju 1991 li tistabbilixxi l-kondizzjonijiet tas-saħħa għall-produzzjoni u t-tqegħid fis-suq tal-prodotti tas-sajd [1], kif l-aħħar emendata permezz ta’ l-Att ta’ l-Adeżjoni ta’ l-Awstrija, tal-Finlandja u ta’ l-Isvezja, u b’mod partikolari l-Artikolu 11(5) tiegħu,
Billi l-lista ta’ stabbilimenti u vapuri fabbriki approvata miċ-Ċile għall-importazzjoni tal-prodotti tas-sajd fil-Komunità tfasslet fid-Deċiżjoni tal-Kummissjoni 93/436/KEE tat-30 ta’ Ġunju 1993 li tistabbilixxi l-kondizzjonijiet speċifiċi għall-importazzjoni tal-prodotti tas-sajd u ta’ l-akwakultura li joriġinaw fiċ-Ċile [2], kif l-aħħar emendata permezz tad-Deċiżjoni 96/220/KE [3]; billi din il-lista tista’ tiġi emendata wara l-komunikazzjoni ta’ lista ġdida mill-awtorità kompetenti fiċ-Ċili;
Billi l-isem ta’ l-awtorità kompetenti fiċ-Ċili nbidel; billi l-Anness A mad-Deċiżjoni 93/436/KE għandu jiġi emendat bħala konsegwenza;
Billi l-awtorità kompetenti fiċ-Ċili kkomunikat lista ġdida ta’ 103 stabbilimenti u 19-il vapur fabbrika;
Billi hu meħtieġ li tiġi emendata l-lista ta’ stabbilimenti u vapuri fabbriki approvati akkont;
Billi l-miżuri previsti f’din id-Deċiżjoni tfasslu skond il-proċedura stabbilita fid-Deċiżjoni tal-Kummissjoni 90/13/KEE [4],
ADOTTAT DIN ID-DEĊIŻJONI:
Artikolu 1
Is-Servicio Nacional de Pesca (Sernapesca) għandha tkun l-awtorità kompetenti fiċ-Ċile għall-verifika u l-attestazzjoni tal-konformità tal-prodotti tas-sajd u ta’ l-akwakultura mar-rekwiżiti tad-Direttiva 91/493/KEE.
Artikolu 2
L-Anness A tad-Deċiżjoni 93/436/KEE hu sostitwit bl-Anness A ta’ din id-Deċiżjoni.
Artikolu 3
L-Anness A tad-Deċiżjoni 93/436/KEE hu sostitwit bl-Anness B ta’ din id-Deċiżjoni.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fil-25 ta’ Novembru 1996.